經數:一九一二

經名:止觀輔行傳弘決卷第三之二

頁數:二三一

上	欄

二十1九人各釋不同. 在廣弘明集. □不

達隨情咸乖佛旨. 故知但是赴情名異. 二

諦不殊故不可各執失佛方便. 各執別名

而失一理. 須曉一理而赴衆名. 如婆沙中

何曾不明世諦及第一義諦. 雖名同大乘

義終歸小. 肉大小乘諦各有赴情. 故知二

十三家尙昧隨情之文. 肉復能知情智等

耶. 雖服甘露等者. 說文云. 未冠而死曰□.

禮云. 十九已下曰長□. 十五已下曰中□.

十一已下爲下□. 七歲已下爲無服之□. 是

故名□以爲早夭. 夭者中死也. 甘露者卽是

諸天不死之藥. 故喩常住. 如不死藥. 雖各

執二諦甘露之名. 喪於佛旨常住慧命. 經稱

下. 明二聖往因. 以驗不了隨情之說. 妙勝

定經云. 佛告阿難. 自我往昔作多聞士. 共

文殊師利諍二諦義. 死墮三途. 文云彌勒

恐是文誤. 故玄文所引卽如彼經. 諍於二

諦. 經無量劫呑熱鐵丸. 從地獄出値迦葉

佛. 爲我解釋有無二諦. 迦葉佛言. 一切諸

法皆無定性. 汝言有無是義不然. 一切萬

法皆悉空寂. 此二諦者亦有亦無. 汝但知文

不解其義. 汝於是義如聾如啞. 云何解

此甚深之義. 我2聞是已入於禪定. 卽見萬

法皆悉空寂. 故知不見空寂之理. 各各執

於隨情之文. 尙墜三途. 何能見諦. 若得今

判隨情之意. 諸釋妙融. 今世下. 明近代凡

夫不了隨情. □者堅也. 如是下結. 如文. 若

識下. 明識者達敎. 識佛赴緣不迷異說.

俯者下接也. 隨情智下. 釋隨情智. 初正立.

中	欄

一情一智共爲三諦. 故名情智. 言不得一

所論三者. 圓修雖卽始終□三. 旣約情智

以論三諦. 須約諸位相望而說. 次如相似

下. 約位以判. 故分眞俗以屬於情. 位在六

根. 讓於中道以屬於智. 位在初住. 則七信

已前爲眞所攝. 八信已去爲俗所攝. 是則

初住已上中道. 亦有同體眞俗. 六根淸淨亦

有相似中道. 故下章安作與奪釋. 卽是六根

奪其相似中道. 與其相似眞俗. 隨智下. 次

明隨智中三諦. 初約位判. 皆屬聖者所證.

故從初住已上仍是分得. 當知對情情非

不得相似三諦. 但奪其中道推與初住

耳. 非但等者肉也. 隨智三諦唯在聖心. 如

淨名中不思議品. 此□菩薩不思議俗. 豈是

下地所能聞見. 俗旣如是眞亦復然. 初住菩

薩所空色聲. 故非凡小所能聞見也. 三諦

下. 歎釋三諦. 從勝而說故但語雙非. 能非

卽中所非卽二. 不二而二以爲能所. 第十九

中. 釋十事功德初云不與二乘共. 不可

思議聞者驚怪. 乃至無有相貌. 世間所無.

今文義言百非四句. 經文正歎初地已上

3正同初住. 是故引證隨智三諦. 章安釋此

云. 聞深無底故驚. 聞廣無邊故怪. 性不自

顯故非內. 性不他顯故非外. 此之內外通

界內外. 衆生卽是故非難. 七方便不測故

非易. 非色法故非相. 非心法故非非相.

又非界如故非相. 非離界如故非非相.

非三世故非是世法. 無邊無中故無相貌.

絶四離百故世間所無. 諸非咸遣故總云

下	欄

百. 是句皆亡故略云四. 四攝諸四. 故且云

四. 問. 章安釋名不似雙非. 何得爲證. 答.

正明中道非於二邊. 般若深故. 解脫廣故.

二德卽是眞俗二諦. 自謂內照他謂隨緣.

此亦眞俗異名而已. 衆生卽是約理而說. 方

便不測約事而說. 事理亦是眞俗異名. 百界

之色一念之心亦是眞俗. 下之二句. 復作遍

疏三諦而說. 唯佛下引法華者. 亦證隨智.

前約初住今唯在佛. 唯佛謂釋迦也. 與佛

謂十方三世. 雖有初後同見三諦. 不可下

斥奪. 有法譬合. 初住之中法性之一三諦之

三. 尙非六根凡位所測. 肉復世情圖想能

知三諦之乳眞善妙色. 五眼洞開方見諦境.

是則相似猶屬於盲. 障中無明未破故也若

準法華. 應約三敎明不知之人. 如是下

結. 如文. 今更下. 引結中二諦釋成今文三

諦之義. 初文略示二諦以顯三諦. 二之與

三敎門開合. 故得以二用顯於三. 二旣有

4二. 三豈無三. 前約三諦粗論綱紀. 今約

二諦委作相狀. 疑者下釋疑. 先立疑云. 諸

佛但依二諦說法故有三番. 如何得例令

說三諦. 亦有三番. 5令亦例下釋. 若二若三

但是開合. 前明二諦義已含三. 今別說中

例於二諦亦作三者. 謂常好中道等. 大論

第五云. 問. 佛何故生兜率天. 答. 佛常居中.

彼兜率天在於六欲及梵天中. 從彼天下

生於中國. 中日降神中夜出城得菩提時

亦證中道. 爲人說中中夜入滅. 大品亦云.

一色一香無非中道此中加前復成三番.

經數:一九一二

經名:止觀輔行傳弘決卷第三之三

頁數:二三二

上	欄

何者. 中天中國中夜中日□是隨他行中說

中是隨自他. 中夜入滅及得中道卽是隨

自. 又此諸中皆是隨他. 自證冥寂名爲隨自.

自他相對名爲自他. 又一一下. 更約隨情等

三明四悉相. 若無四悉將何以曉自行化

他. 初隨情廣餘二文略. 初文先敎次觀. 卽信

法二行也. 初文從歡喜乃至發徹. 須細約

三諦立四悉義. 勿令混濫不能具記. 乃

至觀心下. 約觀也. 文略前三故云乃至. 約

第一義明三諦相也. 如是等下. 明敎觀二

種得益之相. 言應在一不在二等者. 一謂

三中隨一. 二謂三中隨二. 逐語便故不

云眞等. 遞互相望得益不同. 應作七句. 謂

應在俗不在眞中. 應在眞不在中俗. 應

在中不在眞俗. 此是應在一不在二. 以

成三句. 應在二不在一亦爲三句. 應具

在三以爲一句. 一一悉中三諦皆爾. 文中總

擧單益遍益兩三之式. 合三一句文略不論.

□約初門取益不同. 如是七句莫不依

圓. 宜樂旣殊赴機各異故也. 佛說生法等者.

遍釋上文不同之相. 生謂二諦無生謂中.

此且寄於中道之一二諦之二. 餘有兩二兩

一及以具三. 準向說之. 若作二諦. 生卽是

俗無生是眞若作四諦. 生是三諦無生是滅.

一切諸法比說可知. 隨得益1位名爲得

度. 問. 佛說生法. 於無生法而得度者. 乃是

衆生自度何關於佛. 答. 正由說生悟無生

法. 乃是鑒機. 知因說生而悟無生. 功在

於佛何名自度. 約第一義故云得度. 若約

中	欄

三悉亦可應云佛說生法. 於無生法而生

歡喜生善破惡. 故法華下. 引證四悉. 一一

悉中皆云種種者. 一一悉檀所被無量. 今

約修觀且以三諦二諦. 名爲種種. 若論經

意八敎四味. 方名種種. 何故爾下釋經. 先

對四悉. 次何故性屬生善等者. 重更料簡中

間二悉. 初文是問. 問意者. 性之與行俱通

善惡. 何故對經. 性屬爲人行屬對治耶. 若

通論下答也. 性者不改爲義. 宿善不改從

昔至今有可生義. 今生其善故屬生善.

行謂爲作現作惡故. 今斷其惡故屬對治.

言通論者且作通解. 性雖在往於今亦成

有冥有顯. 身口現作爲顯. 潛伏在心爲冥.

行雖在現冥顯亦爾. 今從四悉義便. 是故

從別捨通. 爲人生其冥伏之善. 對治治其

彰露之惡. 若顯善已生冥惡未起. 則非今文

聖人隨情逗物之相. 如佛未出下. 約佛化

儀. 以例性善行惡之相. 三乘善根冥伏不

現. 佛助生之名爲生善. 凡夫外道惡行彰

露. 佛對治之名爲治惡. 種種憶想是第一

義者. 更釋第一義也. 未見理來無非憶

想. 若遇佛法想皆成慧. 三倒之中想倒居

中. 以想正故心見自正. 此約第一義釋三

諦也. 如此四悉皆隨情也. 餘二準例亦應

可見. 是則三四下. 以此合數責彼謬執. 勸

令順敎捨慢息諍. 硏心修觀觀成見諦.

乃可彰言決定而說. 如雲除等者. 三惑障

除. 上顯卽見中. 下明見二諦. 師子吼者. 大

經云. 師子吼者. 名決定說. 說諸衆生悉有

下	欄

佛性. 佛性卽中道. 私謂下. 章安私釋. 私者.

蒼□云. 不公也. 旣非大師當衆所說. 又非

親對大師印述. 故名爲私. 若論二諦證雖

在聖本敎凡夫. 雖敎凡夫實未證得. 語

證則奪凡夫無分. 故云倂奪. 論敎則與凡

夫俱得. 故云倂與. 若於凡邊奪眞而與其

俗. 故云半與半奪2◎

止觀輔行傳弘決卷第三之二

止觀輔行傳弘決卷第三之三

唐毘陵沙門湛然述

◎3二明境智離合者. 初釋諦中. 先總次別.

先總序諸經者. 諸經論諦離合不同. 今以

不同通約四敎. 三藏下. 卽別約四敎. 於中

初明二三離合者. 初明但二無三. 次菩薩

下. 寄人判諦. 初文是俗. 從後心下. 卽是眞

也. 是故始終但有二諦. 言令煩惱脂銷等

者. 大論云. 此菩薩雖有上妙五欲不生貪

著. 以有無常等觀故. 譬如有王. 有一大

臣自覆藏非. 王欲罰罪. 語言. 若得無脂

肥羊當赦汝罪. 大臣有智繫一羊養以水

草. 日日三時以狼怖之. 羊雖得養肥而無

脂. 王問. 云何得爾. 答以上事. 菩薩亦爾.

見無常空狼. 令結使脂銷而功德身肥. 又此

菩薩未斷結使者. 如有賊未得殺之. 堅

閉一處自修事業. 菩薩修無常觀. 亦如閉

賊. 猶是有漏4而自作務. 又離於五事. 一

離惡道. 二離貧窮. 三離女身. 四離形殘. 五

經數:一九一二

經名:止觀輔行傳弘決卷第三之三

頁數:二三三

上	欄

離喜忘. 得五功德. 一生貴家. 二生人天. 三

得男身. 四諸根滿. 五識宿命. 三阿僧祇修

六度行者. 阿僧祇此云無數. 劫者時也. 如

前所釋. 俱舍云. 八十中大劫大劫三無數. 謂

六十數中第五十二數. 名阿僧祇. 謂積此大

劫成無數故. 云三阿僧祇. 六度行者. 菩薩

修此六度各有滿時. 初言檀滿者. 如釋迦

菩薩本作王名1毘尸. 得歸命救護陀羅尼.

視諸衆生如母愛子. 是時天帝知命將終.

心佛問疑遍心不得. □還天宮愁憂苦惱.

時天巧師名毘首□磨. 問天主言. 何以愁

惱. 答言. 我心一切智入而不能得. 毘首言.

有2大菩薩滿足六度不久成佛. 天主偈

答. 菩薩發大心魚子菴羅華. 三事因時多.

成果時甚少. 毘首答言. 優尸那種六度滿足

不久成佛. 帝釋言. 當往試之是菩薩不. 汝

作□我作鷹. 汝便詐怖人王腋下. 毘首言.

是大菩薩. 云何以是事惱之. 釋云我亦無

惡心如眞金須試. 卽如所說變入王腋. 擧

身戰懼動自作聲. 衆人皆言. 是王大仁慈

一切宜救護. 如是□小鳥歸之如入舍. 菩

薩相如是作佛必不久. 是時鷹在近樹. 而

語王言. 還我□來. 王言. 我前受此□非是

汝前受. 我先發願度一切衆生. 鷹言. 欲度

一切衆生我非一切衆生耶. 而3何奪我食.

王言. 汝須何食. 我先作誓. 若有衆生4未

歸我者. 必救護之. 鷹言. 我須新肉熱血. 王

云. 無不由殺得之. 云何殺一與一. 思惟

心定而說偈言. 是我此肉身. [&FFFF]#受老病死.

中	欄

不久當臭爛. 彼須我當與. 持刀自割股

肉而授與之. 鷹言. 須逐道理令輕重等.

勿見欺也. 王言. 持秤來稱□. 如言稱之.

□身轉重王肉轉輕. 乃至身盡. 諸臣親戚

□諸看人. 王今如此無可看也. 王言. 任

看. 若有成佛道當忍此大事. 王以血塗

手攀秤欲上盡對於□. 鷹言. 何用如此

以□還我. 王言. 喪身無量今是心易佛道

之時. 肉盡筋斷欲上而墮. 乃自責言. 汝順

堅固勿得迷悶. 衆生墮憂海應順救護

之. 何爲懈怠. 尙不及地獄之苦十六分一.

我特精進猶患此苦. 何肉地獄中無有智

慧者. 時諸天讚言. 爲小鳥能爾. 時天地六

動海水揚波. 枯木生華天雨香水. 諸佛來

讚必成佛也. 鷹語□言. 是眞菩薩. 毘首言.

天主. 汝有神力可令彼平復. 釋言. 不須

我也. 王自作誓感發一切. 帝釋語王言. 心

不惱耶. 王言. 我心歡喜不惱不沒. 釋云.

6唯當信汝. 菩薩言. 若一心不惱以心佛

道者. 使平復如故. 語已平復. 人天見之皆

大悲喜. 歎未曾有. 必當作佛. 我當供養. 尸

滿相者. 如須陀摩王. 是王精進常依實語.

欲入園遊戱始出城門. 有一婆羅門來. 從

我乞7云. 王是福德人愍我貧窮. 王言. 須

待我還. 適至園中有兩翅鳥王. 名曰鹿

足. 與山神共誓取一千王. 已得九百九十

九王. 唯少須陀摩王. 從空飛來捉將王去.

諸女號哭哀慟一園. 鹿足捉王至所住處.

置諸王中. 須陀摩王肉零如雨. 鹿足言. 大刹

下	欄

利汝何以8啼泣猶如小兒. 人生有死9會合

有離須陀答言. 我不畏死. 自恨生來不曾

妄語. 而今失信. 許婆羅門行施辜負宿心

自招欺罪. 是故啼耳鹿足言. 還去七日. 施

竟便來就死. 若不來者我有力取. 王還恣

心布施. 立太子爲王. 大會人民. 王乃謝

云. 我智不周小不如法. 當見瞋怒. 我今身

非已有當去. 人民親戚留之願王留意垂

蔭此國. 勿以鹿足鬼王爲慮也. 當設鐵舍

奇兵衛護. 鹿足雖神而不畏之. 王說偈言.

實語第一戒實語升天梯. 寶語小人大 妄語

入地獄. 我今守實語寧失身壽命. 於是發

去至鹿足所. 見來歡喜. 汝實語人不失信

要. 人皆惜命脫竟還來. 汝是大人. 時須陀王

廣讚實語呵責妄語. 鹿足聞之信心淸淨.

語須陀言. 汝能說此. 今相放捨. 諸王各還

本國. 如是語已諸王各去(云云). 忍成相者. 如

群提仙人. 在於林間修行忍辱. 時柯利王

將諸綵女. 入園遊戱. 飮食訖已王少睡息諸

女□華於其林間見此仙人. 加敬禮拜在

一面立. 爾時仙人爲諸女人讚歎慈忍. 其

言美妙聽者忘厭. 久而忘去. 王眠覺已不

見諸女拔劍逐□. 見女在於仙人前立. 嫉

□隆盛□目奮劍而擬仙人. 汝作何事. 仙

人答言. 我修慈忍. 王言. 我今試汝. 當以利

劍斬截手足及以耳鼻. 若不瞋者乃知修

忍. 仙言任意. 王卽拔劍截其手足及以耳

鼻. 而問之言. 汝心動不. 答言. 我修慈忍心

不動也. 王言. 汝一身在此無有勢力. 雖口

經數:一九一二

經名:止觀輔行傳弘決卷第三之三

頁數:二三四

上	欄

言不動誰當信者. 是時仙人卽作誓言. 若

我實是修慈忍者. 血當爲乳. 卽變爲乳. 王

大驚走將諸綵女而去. 時林中龍神爲此仙

人. 雨雷電霹靂致王毒害. 遂不還宮精進

滿相者. 如好施太子心如意珠. 如第一卷

末. 得珠墜海而抒大海. 正使筋骨枯盡. 終

不懈廢. 誓得如意以給衆生. 濟其身苦. 諸

天問之. 答云. 生生不休. 諸天見此精進助

其抒海. 海水減半. 諸龍見海水減恐海乾

竭. 送珠與之. 禪滿相者. 如螺□仙人名尙

□梨. 有人□像作僧形者非. 得第四禪出

入息斷. 坐一樹下兀然不動. 鳥見不動謂

之爲木. 卽於仙人□中生卵. 仙人定起.

覺其頂上有於鳥卵. 卽自思惟. 我若起行.

鳥母永不復來鳥卵必壞. 卽更入禪定至

鳥子飛去. 爾乃起行. 般若滿相者. 如□嬪大

臣分閻色提地以爲七分. 城邑聚落皆使

均等. 爲息諍故. 百劫種相者. 過三祇已百

劫種相. 種卽修也. 卽百劫中修於相業. 問

於何處種等. 答. 欲界人中滿洲男身. 佛出

世. 非緣餘人能種故也. 用意業第六識.

問. 初種何相. 答. 有云. 初種足下平初安立

故. 然後種餘相. 有云. 紺眼. 先1以大悲視

衆生故. 雖有此語義不必然. 合時便種理

無前後. 問. 一思多思. 答. 一思種一相. 一相

用百福. 問. 幾許爲一福. 答. 有云. 輪王於四

天下自在爲一福. 有云. 如帝釋於二天自

在爲一福. 有云. 乃至六天. 有云. 除補處餘

一切人所有爲二福. 有云. 大千一切衆生共

中	欄

爲一福. 有云. 大千衆生盲能治得差爲一

福. 有云. 大千人服毒治得差爲一福. 有云.

大千人死救得爲一福. 有云. 一切人破戒

見. 能爲說法令捨是事爲一福. 有云. 無

可譬. 菩薩入第三僧祇. 心思大行種相因

緣故福無量. 唯佛能知. 論二十二又云. 菩薩

修十善各有五心. 謂下中上上上上中上.

初發五心乃至具足五心. 如是百心名爲

百福成於一相. 如是至三十二. 名身淸淨.

大經二十二文同. 獲五神通者. 未斷惑故

無無漏通. 五通如助道中說. 三十四心者.

今取論意與諸經論明斷少別. 大論中云.

下地諸惑因時未斷. 至樹下時乃以九地

九品思惑. 通名一九. 故云三藏菩薩位同

凡夫. 以九無□九解脫. 合爲十八. 見道中

八忍八智. 合十六心. 總前合成三十四心.

俱舍婆沙意云. 下八地惑初修禪時先已斷

竟. 唯非想地九品見思全在. 用九無□九解

脫. 以根勝故不復更修下八地定. 不同聲

聞亦異緣覺. 緣覺先曾離八地惑一坐證

覺. 更於九地次第而修. 更起無間解脫二

道. 下八地中雖不斷惑. 觀行次第法爾故

也. 地地各有一十八心. 九地便成一百六十

二心. 見道十六合一百七十八心. 菩薩不爾.

故但三十四心. 此與俱舍不同. 什公□譯

及龍樹意. 俱不應誤. 不同意者. 今且以一

意銷通. 令二論理齊. 俱舍取修禪時已斷

惑竟. 不復更斷. 智論依餘部. 雖有漏斷

未名爲斷. 至菩提樹但斷非想. 八地俱得

下	欄

名爲無漏. 但是從部得名不同. 故使二論

用義不等. 又經云下. 引大經一念六百生

滅. 及成論師數解不同. □明一念尙具多

念. 以證無間三十四心. 未足爲妨. 次前

已下. 辨異立中. 三祇照俗樹下照眞. 望前

名雙異於二乘及以菩薩. 二乘菩薩在弟子

位. 故云與弟子異而假立三諦. 菩薩但照

下. 釋出假立中道之相. 旣自無體但從俱

照假立中名. 中名旣假照中眼智亦復假

立. 故云更加. 離則下辨離合. 若分屬弟子.

或佛自分. 已屬前後故但有二. 若全在佛

餘人所無. 是故於佛得三諦名. 所以五重

三諦之中無三藏者. 以其中道無體故也.

次三乘人下. 明通敎離合. 雖卽同斷以菩

薩中有利根故. 離眞出中故云眞異. 次引

大論等者. 智者卽是利根見中. 名見不空.

不空祇是不但空也. 三德具足名大涅槃. 二

乘下. 引大品文. 如日之智卽照中也. 鈍者

始終但見於空. 法華被會卽非此中開合

義也. 旣空異下. 正明開合. 但不但空名爲

空異. 一切智照但空. 一切種智照不但空.

名爲智別. 眞旣含二智亦二別. 於眞諦中

開出中道. 故云則有兩諦之殊. 而今合者且

據通敎故云而今作二諦說但名眞諦. 二

乘下. 開出二乘利鈍菩薩. 觀諦差別. 別故

得有含中之義. 言淨佛國土者. 通敎出假

菩薩亦爲衆生作淨土因. 處處結緣衆生

機熟斷習成佛. 名淨佛土. 結緣之時名淨

土行. 故淨名云. 菩薩取於淨土皆爲饒益

經數:一九一二

經名:止觀輔行傳弘決卷第三之三

頁數:二三五

上	欄

諸衆生故. 故云布施是菩薩淨土. 菩薩成

佛時. 一切能捨衆生來生其國. 結緣之時

以布施攝. 成佛之時地多珍寶. 諸能捨者

同生其土. 而受五種布施化益. 由攝生時

有五差故所謂人天及以四敎. 一切諸行無

非菩薩淨土之行. 故有四土橫□攝物. 此

依跨節. 是則淨土義通諸敎. 今文且依通

敎菩薩斷餘殘習爲淨土果. 但是異於二

乘而已. 若大經二十二明淨土義. 但云願

攝其義則通. 諸敎觀別攝生皆然. 上根菩薩

下. 明利根菩薩開眞出中昔莊嚴下. 破古

也. 莊嚴云出. 開善云不出. 此由三乘共學

菩薩有但不但. 古人不曉利鈍兩根. 但諍

佛果出與不出. 終未見今開合之意. 故使

二家各朋已計. 今文□破. 是故皆云作義不

成. 故知二家各得今文文利鈍一邊. 故云片

意. 仍不能知出外別照中道之境用中道

智進破無明. 故云片意. 若不能知鈍根依

敎. 與二乘人同證眞證. 是亦但得今文片

意. 若全得今意. 出與不出義皆悉成. 古來

名此等者. 任二家所說各謂幽深. 是非難

分古來無判. 是故古人雙美二說. 名此二

諦名曰風流. 言風流者. 動止合儀故許二

家出入無失. 於今1被破出入俱非. 擧措失

儀風流何在. 若依今用含中二諦. 進根咸

美風流有餘. 如僧傳中. 有乘法師. 先與一

法師住開泰寺. 此師中途離開泰寺. 後時

乘於本寺開講序此佛果出二諦義. 此師

難云. 爲佛果出二諦. 爲二諦出佛果. 乘反

中	欄

質云. 爲法師出開泰. 爲開泰出法師. 答曰.

如鴛鴦鳥不住□□. 乘曰. 釋提桓因不與

鬼住. 答曰. 鳩翅羅鳥不樓枯樹. 乘曰. 猶如

大海不宿死屍. 往復雖佳理竟未顯且如

大經三十六文末. 佛說觀因緣智四種不

同. 得菩提異. 說是語時十千菩薩得一生

實相. 五千菩薩得二生法界章安云. 三乘同

觀第一義諦智解不同. 一生二生乃是破

無明一品二品. 實相是別理. 法界是圓理. 卽

是利根接入別圓. 破無明已八相作佛. 是

爲佛果出外義也. 但觀諸經會2未得道. 卽

識所說共別之意. 但空下辨異. 是爲下結.

如文. 次別敎者. 初明有無爲俗以異前二.

合前藏通眞俗二諦. 同爲別敎一俗諦耳.

俗者是下. 釋俗諦義. 凡言俗者隔別爲義.

含於有無義攝凡小. 有此異故稱之爲

俗. 勝□下. 證二乘人爲俗所攝. 雖謂爲

空亂故屬俗. 引大經者. 亦復如是. 菩薩之

俗二乘謂眞. 三十二云. 我雖說衆生悉有

佛性. 是佛自意語. 如是語者. 後身菩薩尙不

能解. 肉復二乘及餘菩薩. 我於一時在耆

□□山. 與彌勒菩薩共說世諦. 舍利弗等

五百聲聞. 於是事中都不識知. 何肉出世

第一義諦. 經文意者. 隨情說於別敎之俗

彼尙不識. 肉復隨智第一義諦. 章安問. 佛

於何處爲五百說. 答. 如華嚴中如聾如啞

者是. 此卽別敎眞之與俗二乘□迷. 若論

下. 正明開合者雖有開合必須有中異

前兩敎. 不同通敎約鈍無開. 次明圓敎

下	欄

中初引大經者. 本寶無開爲衆生故方便

說開法華亦爾. 言助顯者. 於一實諦開

爲二三. 卽名所開爲異方便. 何者. 旣已開

竟復以所開助顯於實. 若約理者. 尙無一

實肉復二三. 但讚佛乘生謗沒苦. 爲是

義故須明助顯. 應以二義釋異方便. 別

而言之. 三藏爲異通眞含中故不名異. 通

而言之. 三敎皆名異方便也. 別敎敎道非

全同故. 肉復通眞含帶而已. 是則當知爲

他故開顯實故合. 次明下. 約二四論開合

也與前但是橫□不同. 論其諦體更無差

別. 於中又四. 先判橫□. 次則有下列. 三生

滅下. 正明開合. 四以倫偈合. 問. 何名橫

□. 答. 三諦相望深淺不同. 故名爲□. 苦集

滅道二二相望無復淺深. 故名爲橫. 又以

二望二亦無深淺. 但是能治所治不同. 是

故四諦名之爲橫. 問. 前三三四容可橫□.

圓融三四如何橫□. 答. 實如所問. 今言橫

□者. 如三諦中且據開一以爲二三. 卽

名二三以爲方便. 方便望實亦得名□. 開

權顯實無復二三. 何所論□. 旣於一實

不分而分. 分爲三諦. 何妨此三非橫非□

而名爲□. 四諦亦爾. 約方便敎可說爲橫.

無作四諦本來相卽與誰論橫. 亦是不分而

分. 分爲四諦. 何妨非橫非□而名爲橫.

如六卽位非橫非□. 而得名□. 諸波羅蜜

非橫非□. 而得名橫. 故知橫□高廣不二.

今將下引中觀論者. 但是觀諦巧拙四句.

今將下引中觀論者. 但是觀諦巧拙四句.

攝持諸諦. 二明下. 約智論開合者. 智不自

經數:一九一二

經名:止觀輔行傳弘決卷第三之三

頁數:二三六

上	欄

分還須約諦. 故今文中皆云照諦. 諦體□

三智有增減者. 約敎相說增減不同. 論其

實體亦無增減且依大體以三爲準. 又復

三法1諸文定故. 今初且依諸經列智. 以爲

問端. 釋中初對一智至三智. 一智者下. 初

對三諦智有離合者. 初從一智乃至四智

以觀三諦. 以一對一乃至以四對三. 文相

可見. 文雖可見. 如初一智觀於一諦. 諦之

與智亦各含三. 故次釋云此智觀三諦者.

此智卽是向之一智. 還引向來一智之文. 開

成三義. 旣觀三諦智亦成三. 若二智下. 卽

是二智觀於二諦. 智諦雖二義已含三. 如

云權卽一切智反以道種智. 觀於俗中有無

兩諦. 若離權智以爲二智. 離於俗諦以爲

眞俗. 則智諦俱三. 三智觀三一一主對無開

合異. 故云可解. 四智者. 四智亦是權實二

智. 對因果等是故成四. 開合觀諦不出於

三. 具如向說. 言智慧者. 若通途說智□是

慧. 俱通權實及以因果. 如云般若□爲智

慧. 如大論云. 因名般若果名薩婆若. 及以

修盡智慧等者. 此卽智慧俱在於因. 如云

止觀爲因眼爲果. 如來智慧諸佛智慧等.

此則智慧俱在於果. 若云方便智慧. 此則智

慧俱在於權. 如云智慧甚深. 此則智慧俱

在於實. 今從別義故分因果. 於別義中而

於慧上加道及種. 於其智上更加一切及

種名者. 道是因義. 因果二文各加種者. 種

謂種別. 兼顯於權及事類. 因時用權權

智未周. 至果智滿故以復名種. 果法遍故故

中	欄

名一切. 若得此意四義可知. 問. 三慧品中

品名三慧. 文中所釋何以至四. 答. 因二果

二開各具三. 故云三慧. 文從合說因果共

論. 故成四別. 文中所釋又有四重□是論

文. 皆著或言者. 善判經文決斷諸釋. 豈

過龍樹. 每於一文存於衆解. 而亦不決[&FFFF]#

否者. 以佛意多含順部類故. 今人釋義未

閑經旨. 故是一非諸. 所言因中理體者.

2二諦之理一念具足. 果上滿者滿故有用.

故加一切. 因中道慧理具中道. 因中道種理

具二諦. 若至果時. 一切智見於中道. 一切

種智見於二諦. 此一切名不同二乘. 對義

意別. 因中道慧是實. 道種是權. 若至果時.

一切是實. 一切種是權. 言總別者. 直語道

慧一切智故. 故名爲總. 各加種故. 故名爲

別. 直語道慧道種慧. 故名爲單. 轉慧名智

各加一切. 是故名遍. 是則一權一切權一實

一切實. 是故單遍俱通因果. 今亦從別故慧

單而智遍. 如是等下. 結智照境. 若因若果

俱三故也. 例前可見故云□是. 若經中下.

擧例也. 若得前來一智至四但觀三諦. 則

曉諸經五至無量咸成三諦. 故云使入. 故

知小乘一切諸諦使入三諦. 乃至大小俱入

於三或二或一. 次約十一智者. 餘諸經論但

列十智. 唯大品中加如實智. 言十智者. 藏

通義同但分巧拙. 通中以有共乘故也. 復

有不共故加如實. 小乘十智具如俱舍智

品中說. 謂世智他心苦集滅道法比盡無生.

隨智不同照十一境. 合而言之. 亦不出三

下	欄

諦. 世及他心以照俗者. 且約有漏. 苦集等

八以照眞者. 且約前二. 如實一智以照中

者. 共約兩敎. 是名下結歸. 已明智開而諦

不開. 故云而三諦不動. 次復次下明俱開

者. 隨其多少. 如十一智照十一境等. 乃至

如對二三. 此則可見. 俱不開者. 唯一佛乘

佛智照實. 旣唯一實亦名開權. 若智去結

歸顯體. 今境界意意在實境. 雖有開合實

爲所顯. 次約諦智合辨者. 諦智雙論故云

合也. 四敎兼接總爲五段. 一一段中皆先

明境發智. 次明智緣3諦. 緣之與發俱是

合明. 初三藏中云兩諦共發者. 唯三藏佛雙

照二諦. 佛立中名是故云共. 通敎中云眞

諦共發二眼二智者. 含中故也次接中云

開眞出中者. 若已被接得入證道. 乃成三

諦. 問者. 何獨接通而不云藏. 何獨別接而

不云圓. 此問上來開眞出中故也. 答中初

明通敎須用別接. 以機別故. 若初後不聞

全屬前二. 若從初卽聞全屬後兩. 復有一

人破二惑盡至第八地方聞中道聞已修

觀進破無明. 得法身本八相作佛雖見中

道必假通敎空假二觀爲前方便. 必待別

理接之方聞. 今言別接者. 應具二義. 一者

別敎敎□近故. 二者別理理異眞故. 不以此

下. 次明不接餘敎之意. 初明不接三藏

中云. 不以此佛果者. 若初地初住雖有八

相不受果名. 通中九地二觀爲因. 至第十

地八相爲果. 若被接者破一品無明亦得

八相. 仍從舊說故亦名果. 是故唯將此果

經數:一九一二

經名:止觀輔行傳弘決卷第三之三

頁數:二三七

上	欄

接通. 不以此果接三藏等者. 有四義故.

一者接於可接. 三藏因拙不可接故. 二者

得受接名. 方可用接. 謂用前敎有始無

終. 已用七八不至九十. 卽用後敎有終

無始. 但用向地不須住行. 中續接之故

得名接. 三者不須接故亦不名接. 如初

地初住已成眞因. 亦破無明八相作佛. 任

運流入何須更接. 四者得受接1義謂約敎

分齊. 文中初義卽此第一不可接故. 此第二

義正當通敎可接者是. 若接入敎道在□

向中. 若接入證道卽在初地. 若接入圓亦

分敎證. 2彼說可知. 三祇百劫來入別敎但

在十信. 若來入圓但在五品. 是故但成後

敎初心. 從初至後有始有終. 雖從藏來

仍同當敎. 是故三藏不得接名. 故雖接通

若從乾慧性地來者. 亦不名接. 義同三藏

初後心故. 故四念處云. 通有三種. 一者因

果俱通卽通敎是. 二者因通而果非通. 卽被

接者是. 三者通別通圓. 卽是別圓. 用於通

敎而爲方便. 但成別圓因果人也. 是故菩

薩據位雖同. 乾慧性地觀慧猶劣. 是故亦復

不受接名. 文云不將此果接十地之因

者. 卽第三義. 是別接通. 仍通七地八地爲

因. 故稱十地八相爲果. 豈將此果. □接

別敎十地已破十品之因. 此因自趣妙覺之

果. 豈可□趣一品之果. 若接初地. 初地復

同已破一品.  旣無優劣何須用接. 肉復還

成以別接別. 接別地前自用圓敎妙覺之

果. 或用別敎妙覺之果. 何須用此一品果

中	欄

耶. 肉復此敎初地非果. 肉當敎妙覺本望此

果而生信心. 何須至此方云被接. 言不接

十住者. 別敎十地雖破十品. 猶帶敎道尙

不須接. 肉復將破一品八相. □接圓敎十

住位耶. 顚倒之義亦同十地. 第四義者. 卽

文中云唯得以別接通. 則是別理接於通

理. 故今文意應須修觀進破無明. 不分但

中不但中別. 故知語地已含於住. 豈有初

住更接十住. 今文重云不接十住故不接

圓仍存別敎敎道故也. 玄文以圓接通別

者. 分於敎證位行別故. 今不云者約證道

故但約觀故. 問. 接與不接何者爲最. 答. 四

念處云. 被接之人如土石爲基金寶累上.

豈如從下純累金剛. 此歎始終俱妙故爾.

若賢位中諸菩薩等從漸來者. 其功尙彊. 何

者. 諸法先熟藏理易明. 如歷任居極富從

貧來. 是故他方菩薩皆歎此土初心菩薩忍

苦□勞. 從於香積來此聽法者. 權法未熟

是故結遊○次明得失中. 初以思議不思

議雙標得失. 自他俱爾是故雙標. 圓離性

計及能化他. 方名爲得. 若言下. 出性過之

相. 此釋性義不殊諸文而語勢稍別. 以諸

文中皆約自他單說故也. 如單約智□云

智自是智名自性智. 由境故智名他性智.

境智因緣故智名共性智. 離境離智故智

名無因智. 若單約境準智可知. 雖復單說

義必雙明是故此中境智對說. 今初文云不

相由藉者. 文似自然乃是自性. 何者. 智不

由境是自性智. 境不由智是自性境. 爲相

下	欄

對說故云不相3由. 故智中云智由心生. 自

能照境. 如八照物下. 譬自性境也. 若言下.

他性境智. 言相由而有者. 文似共性乃是

他生. 智由於境名他性智. 境由於智名他

性境. 爲相對說故云相由譬長短相待者.

亦是兩向對說爲譬. 長待於短如他性智.

短待於長如他性境. 若言境不自境下. 明

共性境智. 文似無因乃是共性. 何者. 不獨

由智故境. 亦不獨由境故境. 境智因緣故

境. 約智亦爾故成共生. 旣不專由故云不

獨. 亦應譬云不獨由長不獨由短. 由長

短故得有於長. 亦由長短故得有短. 如

因五寸及以一尺和合方知五寸爲短. 和

合方知一尺爲長. 是故境智俱名因緣. 若

言下. 無因性也. 皆不如上三種者. 如云不

由智故境. 亦不由境故境. 亦不由境智因

緣故境. 智亦如是. 亦應譬云不由短故

而有於長. 不由長故而有於長. 不由長

4短得有於長. 短亦如是. 如云不由五寸

一尺長短. 而知五寸之短. 不由五寸一尺

長短. 而知一尺之長也. 此計意欲非於前

三. 而所計最劣. 所以者何下. 釋計招過. 過

增苦集而失道滅. 初文是集. 從業生故下

是苦. 初集中云有四取等者. 依於四句而

起取著. 故名依倚. 有依倚故自是非他. 名

爲愛□. 愛□生故亦生癡慢. 如是次第八

十八使. 故云一切. 由意是非而生戱論. 戱

論則爲諍競之本. 諍競生故起於身業. 轉

至未來苦海無已. 苦果深廣故名爲海. 當

經數:一九一二

經名:止觀輔行傳弘決卷第三之三

頁數:二三八

上	欄

知下. 結計成過爲生死本. 是故四計能爲

生死之本. 名生死本. 故龍樹下. 約破性明

得. 伐者傾倒也. 卽是破也. 破他生云那得

相由者. 亦約對破故云相由. 準此破自.

文亦應云諸法非自. 那得不相由境智. 若

單說者. 破自□應云法不自生. 那得自境

智亦如是. 破他應云法不他生. 那得由

智故境智亦如是. 尙無自他及以共生. 豈

有無因. 能破四性不獨破他外計而已. 龍

樹正用此爲觀法. 亦是用此通申佛意. 成

諸敎觀. 而世人昧之別立觀法. 誠爲未可.

故大經三十六. 佛告須跋. 汝今能觀於實

相. 則破一切諸有苦. 須跋言. 何名實相佛

言. 無相之相名爲實相 須跋言. 何名無相之

相. 佛言. 一切無自相亦復無他相. 無自他

共相亦無無因相. 乃至無有一切諸相. 第

三十師子吼歎佛言. 如來世尊破邪道. 開

示衆生正眞路. 行此道者獲安隱. 是故稱

佛爲導師. 非自非他之所作亦非共作無

因作. 前1令須跋聞常取果. 卽別圓意兼於

藏通. 若師子吼歎如來者. 唯在圓別. 是故

諸敎皆離性執. 但於所破深淺不同. 諸經

論中斯例甚衆. 故此破性雖在衍門. 三藏多

觀因緣生滅. 卽破生滅亦無自他共等三

計. 肉復生滅元破邪無. 是故四敎亦可通

用. 今以下. 次明今家用龍樹破法. 滅前苦

集以成二空. 性破卽性空. 無依卽相空. 空

非二邊故云常一. 則能見於中智般若. 次

以是下. 不自生等以對四敎. 準應敎敎各

中	欄

破四性. 隨義便故. 欲以此四攝彼四故.

故以四性對於四敎. 兼知四句義旨幽深.

故前後文以此四句總對別對. 敎敎各四名

別對也. 四句對四名總對也. 復識四敎因

緣不同. 乃至四敎自然亦別. □在一念一

時俱破. 何者. 如此方俗典有計元氣而生.

卽是計自. 有計父母而生卽是計他. 有

計由元氣故假於父母. 卽是計共. 有計

自然卽是無因. 故莊云. 天其運乎. 地其處

乎. 日月諍於所乎. 孰主張2是. 孰綱維是.

孰居無事. 而推行是. 莊旣不達緣起之法.

而亦不知誰張於天誰綱於地誰推日月.

不測其業故推依報而屬自然. 老計守

雌自然猶薄. 如此計者. 欲比西方優劣天

隔. 故知此土昏俗計自然等. 有言無行. 肉

今文自然圓人所計. 乃至自生是三藏所計.

故知義異名同. 善須斟酌. 文中但擧初後

中間準知. 又第十卷釋君弱臣彊等. 但以自

他各對界內界外二敎. 如第七卷釋助道

中. 而以生等對四敎進. 但以生名與進義

同. 望今復別. 故知隨義不可一準. 今此三

藏對於生生以爲自者. 三藏人云. 境常生

滅. 豈關於智3今境生滅. 名自生境. 無智

而已有必生滅. 亦不由境*今智生滅. 自生

智也. 以生不生爲他性者. 通敎人云. 由無

生智照境無生. 他性境也. 由無生境發無

生智. 他性智也. 如云諸法不生故般若不

生. 4般若不生故諸法不生. 以不生生爲共

性者. 別敎人云. 由於本有理體爲自. 復藉

下	欄

緣修方便爲他. 眞緣和合能生一切. 又出

假時由所化境及以大悲. 內外和合方能利

他. 又由諸法與俗智合方能利他. 以不

生不生爲無因者. 圓敎人云. 不可思議非

境非智若照不照境自天然. 名境不生. 若

觀不觀智常本有. 名智不生. 境智冥一. 假

爲立名. 文中略引身子淨名以證初後. 中

間應以三乘無說以證通敎. 無言菩薩以

證別敎. 一一句中皆云苦集不生者. 斥前

性計. 有性計故苦集增長. 是故今以法性

觀之. 心生生之自不可得故. 乃至心不生

不生之無因亦不可得. 若當分者. 卽是當敎

證無生理. 是故句句皆云不可說. 雖不下.

爲他還作四句而說. 一一悉中皆作四說.

雖作下. 結成二空. 言如前者. 具如向來始

從若言下. 乃至心行處滅文是也. 故金光

明下引證. 彼四卷經第三散脂品云. 不可思

議智光. 不可思議智八. 不可思議智行. 不可

思議智聚. 不可思議智境. 今文云照. 經又

云光八聚者. □是歎智具德耳智行者. □

是智所導行. 智境者. □是智所照境. 總而言

之□是境智行三. 一一皆云不思議者. 明

境智行更互相冥. 雖復相冥. 境行必由智照

智導. 故一一句皆云智也. 今文爲明智境

相卽. 且略於行理亦應具. 若破下判權實.

此是不思議權實. 如是下. 約敎以判得失.

爲顯不思議故也. 今此初約三藏敎也. 卽

敎敎中皆有四性. 從別義也. 何以故下. 釋

初三藏敎. 故對凡夫云有四性. 下之三敎

經數:一九一二

經名:止觀輔行傳弘決卷第三之三

頁數:二三九

上	欄

皆應有之. 文無者略. 凡有性計卽屬凡夫.

凡夫有計成自行失. 故後三敎皆約自行

破性論得. 又前二敎聖於後同凡. 若約化

他有四悉者. 能有化他故名爲得. 展轉相

望. 乃至圓敎互爲得失. 別敎執於眞緣等

四成性過者佛菩薩赴緣利物若執赴

機不同之說. 各1朋已見故成性過. 作此

計者皆從初心. 至□向時方漸無執. 至圓

敎中. 言敎證俱實者. 前之兩敎敎證俱權.

圓敎敎證俱皆是實. 此□易明. 但別敎中敎

權證實意稍難曉. 人多迷之. 使此別敎其

義壅隔. 是故今家借用地論敎證二道. 以消

別門. 於中應須先知二意. 一者約行. 則地

前爲敎登地爲證. 何者. 地前仰信登地現

前. 豈有親證復存隔歷. 二者約說. 爲地

前說始終屬敎. 何者. 如云眞如爲惑所

覆. 或將十度以對十地. 互不相收. 或云.

須離二邊修眞如觀. 或云. 等覺入重玄門.

或云. 五地習學世法. 或云. 八地入無功用.

等覺一位或有或無. 斷十二品稱爲妙覺.

如是等例不可具載. 悉是權施. 爲引凡下

爲入地方便. 入地自證權門自開. 故云初

地卽是初住入證道也. 又云. 初地不知二

地菩薩擧足下足. 若約理說. 名字觀行尙自

知圓. 豈有初地不知二地. 若云下位不

測於上. 圓亦展轉迭不相知. 何但別人敎

門方便. 今文非專判敎優劣. 但存次第及

不次第. 迷之尙寬. 若讀玄文. 善須曉此敎

證二道則別門可消. 若依敎修行彌須善

中	欄

識. 是故今文時時略用. 若不曉者. 初心明

理兩說不同若不識之措心無地. 如云

初心知理卽是. 或云理具萬德待行. 或云

解圓行須漸次. 或云理有不用諸法. 如此

說者非別非圓非通非藏. 敎相不說推與

何耶. 何故下釋敎證. 無思2念下. 正明圓敎

自他之相. 以明今文無失顯體○次明攝

法中初明來意立疑. 次今則下釋中. 先總

釋. 不以名略令體不周. 何者下釋也. 止觀

各以一喩喩之. 如炙得一穴治一切病.

如得如意珠名爲珠王. 故大經三十一云.

猶如醫方悉爲治病於一名下說無量義.

或於一義說無量名. 云何一名說無量義.

如大涅槃. 亦名無生無出. 無作歸依. 窟宅

解脫燈明無畏. 彼岸等. 大品下引證中. 旣

云一切皆學及一切入中. 當知止觀攝一切

法. 已如前引. 今更下. 開章別釋. 實體止觀

以爲能攝. 事理等六以爲所攝. 所從於能

故云攝法. 雖辨偏圓次不次等. 但明實體

所攝法遍. 豈所攝差降令體分張. 且如成

論三藏一門. 止觀品中先設問云. 佛諸經中

告諸比丘. 一切皆應修3行二法. 所謂止觀.

問. 一切須修何但二法. 答. 止名定觀名慧.

一切善法此二攝盡. 乃至散心聞思等慧亦

在此中. 以此二法能辨道法故也何者. 止

能遮結觀能斷滅. 止如手捉觀如用鎌. 止

如掃□觀如除去. 止如□垢觀如淸水. 止

如水浸觀如火熟. 止暇掉心觀起沒心. 乃

至多義不能具記. 此中列章理乃至敎. 具

下	欄

依彼論六重義門. 雖大小不同能詮名等.

名通義別卽此意也. 他謂成論義通大乘. 今

問何如華嚴大品大集. 生起文相可見. 從

事理下. 略示自列六章攝相. 略以事等攝

於六章. 初事卽攝五章. 理但是理也. 解卽是

智. 位通因果. 因復攝於理惑智行. 敎他但

他餘□是自. 自行化他因果攝盡. 此之六章.

文六義二. 各有次第及不次第. 意唯在一.

同是圓頓止觀攝故. 一以下解釋也. 初文別

釋. 義當次第及不次第. 次文相攝. 唯不次第

義當開顯. 初別釋中初言理者. 理不出二

□是權實. 開爲四者約能詮敎. 今約所詮

是故但二. 縱隨敎相亦不出二. 次攝惑中.

亦約向理以辨於惑. 故約迷於權實二理.

以辨惑體通別不同. 迷理之本所謂無明

無明以爲因緣之首. 故通別惑□約因緣. 初

釋迷於權理. 十二緣中言獨頭者. 婆沙云

不共無明不與使俱. 問. 亦有不共掉纏等

耶. 答無也. 人謂旣有不共無明. 亦應合有

不共掉等. 一切染等盡有無明. 唯有無明

獨有不共. 故法華中. 以蜈蚣等用喩獨頭.

以?□等喩於相應. 此等但喩二癡不同

不見更有獨頭掉等. 受所喜樂者. 樂字

4(五孝切)是十二下. 束十二緣以爲三道. 十二

因緣輪轉相生. 是故三道亦輪轉相生. 大論

第二. 十二因緣論. 婆沙. 十地經等□同. 俱舍

云. 三煩惱二業七事亦名果略果及略因.

由中可比二. 從惑生惑業從業生於事.

從事事惑生. 有支理唯此. 初四句是以略攝

經數:一九一二

經名:止觀輔行傳弘決卷第三之三

頁數:二四○

上	欄

廣. 故論云. 應知緣起雖有十二而二三爲

性. 三謂惑業事. 二謂因果. 就中又二. 初兩

句正明相攝. 下兩句釋妨. 妨曰. 何故過未

略而現在廣. 釋曰. 由中可以比知現在名

中故也. 次從惑生惑謂愛生取從惑生

業謂取生有. 及無明生行. 從業生事謂行

生識. 及有生生. 從事事惑生者謂從事生

事. 卽識生名色. 乃至生受. 從事生惑. 謂

受生愛. 成論云下. 次引論證三道相. 問. 三

障三道但苦與報二名則別. 業與煩惱二則

同者何耶. 答. 苦是報家之苦. 亦報卽是苦. 故

知名異義同. 問. 三名旣同障之與道二名不

同者何. 答. 能蔽聖道故名爲障. 展轉互通

故名爲道. □從過患功能立名. 今十二輪

爲三道者. 能通與輪轉義同故. 又與成論

同也論名業道業必以煩惱. 爲能通. 必以

當苦爲所通. 文雖擧業義已具三. 故得引

證. 故論十不善業道品問云. 何名業道. 答.

意卽是業於中行故. 故名業道. 前行後三

中. 後行前七中三是業非道. 七亦業亦道. 此

是具錄論文. 人未見論. □見續在十二緣

後. 便作十二因緣釋之. 甚不可也. 今先銷

論文. 次會三道. 論品雖題名業道品. 今文

引用意通三道. 意卽是業者意地思也. 於中

行者. 行1身等也. 故知*身等爲意所行. 名

爲業道. 業之道故業卽道故. 名爲業道. 前

行等者辨起先後. 將敎所列對起先後. 文

列次第身口居先. 意三居後. 起之次第. 意

三在先. 身口居後. 先起意地故云前行. 文

中	欄

列在後. 故云後三. 後動身口. 故云後行. 文

列在前. 故云前七. 中字但是助句而已. 云

在此七及三中耳. 亦如五陰文列與起粗

細更互. 四諦因果亦復如是. 然論文意. 三是

2業非3道者. 非身口故. 亦業亦道者. 身口

二業爲意業所行故. 復名爲道. 今文義立

意爲能通. 亦得名道. 是故後三通至身口.

故云而能通七. 前七是業復爲意行. 是故論

云亦業亦道. 今文前七復立二義. 一是所

行. 如論文意. 故云是業復是道. 二是能通.

通至後世故復名道. 意三卽煩惱道. 行於

身口卽煩惱通業. 業至後世卽業通苦. 故

知正用成論三業. 以釋三道. 引論釋成其

意在此. 牽連等者. 增一第四十. 佛自看比

丘病. 因責諸比丘言. 汝爲何事而出家耶.

爲畏王等. 爲欲捨於十二牽連. 三世繫續

故名牽連. 十二論等□大瓔珞文展轉不窮

猶如車輪. 束縛下釋名. 三世下. 結成攝法.

若迷實理下. 次明界外十二因緣. 先對小辨

異. 界外亦有相應獨頭. 而與界內其體永

異. 卽障中道相應獨頭. 亦是與界外見思

諸使合者. 名爲相應. 直兩障理名爲獨頭.

言相應者. 如云自此已前皆名邪見. 又等

覺已來修離見禪. 此卽界外同體見也. 方便

實報二土五塵. 爲界外思. 如此見思必有

無明. 名爲相應. 次依論釋相. 故今文中引

寶性論. 顚倒卽是無明獨頭. 顚倒是相應. 卽

二無明也. 三種意生身中. 三種俱名意生身

者. 楞伽大慧問佛. 何名意生. 佛言. 譬如意

下	欄

去. 進疾無□. 名爲意生. 此卽從譬. 故彼生

身譬如意去. 彼經兩義而釋通名. 初云. 如

十萬由旬外憶先所見. 念念相續疾至於彼.

次云. 如幻三昧力憶本願故. 生諸聖中. 初

云憶處. 次云憶願. 二義□是意憶生故. 名

爲意生. 今山門家作意生故. 名爲意生. 經

4卽云憶. 憶卽作意. 是故義同. 次第四卷釋

三別名. 初無常品云. 意生三種. 一入三昧樂

意成身. 亦云正受. 卽三四五地心寂不動故

也. 二覺法自性意成身. 卽八地中普入佛

刹. 故以法爲自性. 三種類俱生無作意成

身. 謂了佛證法. 成之與生□從果說. 此約

通敎及以別接. □判次位. 今家玄文□云

在前三敎者. 以通諸敎釋義故也. 旣云

八地是覺法自性. 驗知初文雖云五地. 亦

兼七地. 卽入空位也. 八地卽當入假位也.

種類俱生云了佛證法. 卽是5入中. 屬佛種

類未必自證. 若接入別七地已前入別十

住. 八地已去接入十行. 知佛證法是入□

向. □非證道故名意生. 仍本爲名兼不接

者. 共結此位故□云地. 三昧樂意尙攝三

藏二乘之人. 肉通二乘. 今家玄文判楞伽經

意生之位. 以劣而攝於勝. 故指二乘等以

攝通別. 若對別位未攝證道. 是故但從地

前判位. 故知今判與經意同. 經文未攝別

位爲異. 言五種者約開合耳. 名唯有三

義開成五. 於三昧正受. 開出三藏二乘. 於

覺法中開出別敎十行. 若作七種兩敎二乘

各開爲二. 別敎十住義仍同於通敎入空. 故